ΓΡΑΠΤΗ ΕΡΩΤΗΣΗ E-0568/03

υποβολή: Ria Oomen-Ruijten (PPE-DE), Bert Doorn (PPE-DE)και Alexander de Roo (Verts/ALE) προς την Επιτροπή

(27 Φεβρουαρίου 2003)

Θέμα: Κρατική ενίσχυση για το αεροδρόμιο του Laarbruch

Στην τοποθεσία του πρώην γερμανικού στρατιωτικού αεροδρομίου του Laarbruch έχει αρχίσει να αναπτύσσεται ένα πολιτικό αεροδρόμιο. Μια ιδιωτική επιχείρηση, η Flughafen Niederrhein GmbH, έχει αγοράσει το 615 εκταρίων σύμπλεγμα έναντι 11,5 εκατομμυρίων ευρώ από τη γερμανική Vermgensverwaltung. Ταυτοχρόνως, η Flughafen Niederrhein GmbH μεταπούλησε το εν λόγω σύμπλεγμα έναντι του ιδίου ποσού στον όμιλο Van de Lande-groep. Έκτοτε, το αεροδρόμιο ονομάζεται Airport Niederrhein. Από τα 11,5 εκατομμύρια ευρώ έχουν ήδη καταβληθεί τα 3,83 εκατομμύρια και προβλέπεται να καταβληθούν άλλα 3,83 εκατομμύρια μέχρι το τέλος του 2003. Ταπόλοιπα 3,83 εκατομμύρια ευρώ θα καταβληθούν μόνο εφόσον μέχρι το τέλος

του 2007 διαπιστωθεί ότι το αεροδρόμιο δεν δημιούργησε 350 θέσεις εργασίας. Για την αγορά της έκτασης δεν προκηρύχθηκε διαγωνισμός, ενώπήρχαν επιχειρήσεις εξόρυξης χαλικιού που ήταν διατεθειμένες να καταβάλουν το τριπλούν ποσό. Είναι αναμενόμενο ότι κατά την περίοδο 2003-2004 το γερμανικό ομόσπονδο κράτος Βορείου Ρηνανίας Βεστφαλίας θα πρέπει να καταβάλει ετησίως το ποσό των 3,83 εκατομμυρίων ευρώ για κάλυψη του κόστους, μεταξύ άλλων των δημοσίων παροχών, του γειτονικού αεροδρομίου.

Κατόπιν τούτου:

1. Μπορεί να αναφέρει η Επιτροπή εάν κοινοποιήθηκε το σχέδιο αυτό και εάν διεξήχθη έρευνα στο πλαίσιο της κοινοτικής νομοθεσίας περί κρατικών ενισχύσεων·

2. Εάν ναι, μπορεί να αναφέρει η Επιτροπή ποιαπήρξαν τα αποτελέσματα της εν λόγω έρευνας·

3. Εάν όχι, μπορεί να αναφέρει η Επιτροπή εάν προτίθεται να διατάξει βραχυπρόθεσμα τη διεξαγωγή της σχετικής έρευνας·

4. Ποια μέτρα προτίθεται να λάβει η Επιτροπή, σε περίπτωση που αποδειχθεί ή έχει αποδειχθεί μέσω της έρευνας ότι πρόκειται για κρατική ενίσχυση που δεν εμπίπτει στο πλαίσιο της ευρωπαϊκής νομοθεσίας στον τομέα αυτό·

Απάντηση της κας de Palacio εξ ονόματος της Επιτροπής

(8 Απριλίου 2003)

1.-2. Η Επιτροπή δύναται δια της παρούσης να ενημερώσει τα Αξιότιμα Μέλη του Κοινοβουλίου ότι δεν έχει λάβει κοινοποίηση για την ανάπτυξη του αεροδρομίου Laarbrucher και ότι ουδεμία έρευνα έχει εκτελεσθεί εκ μέρους της Επιτροπής για το θέμα αυτό.

3.-4. Σύμφωνα με Ανακοίνωση της Επιτροπής σχετικά με τα στοιχεία κρατικής ενίσχυσης στις πωλήσεις γηπέδων, οικοπέδων και κτιρίων από τις δημόσιες αρχές(1), δεν προκύπτουν θέματα κρατικών ενισχύσεων στις περιπτώσεις κατά τις οποίες περιουσιακά στοιχεία του δημοσίου πωλούνται σε τιμές που καθορίζει η αγορά. Μολονότι οι πληροφορίες που παρέχουν τα Αξιότιμα Μέλη του Κοινοβουλίου δεν αποδεικνύουν αφεαυτές ότι το αεροδρόμιο πωλήθηκε κάτω από την τιμή της αγοράς ήπό μη εμπορικούς όρους είναι αδύνατο, δεδομένου ότι δεν εφαρμόστηκε διαγωνιστική διαδικασία, να αποκλεισθεί αυτή η πιθανότητα. Ως εκ τούτου, η Επιτροπή θα ζητήσει πληροφορίες από το αντίστοιχο κράτος μέλος ώστε να αξιολογήσει κατά πόσο η πώληση του αεροδρομίου εκτελέσθηκεπό τις συνθήκες που επικρατούν στη συγκεκριμένη αγορά.

Σε περίπτωση που από την έρευνα αυτή προκύψει ότιφίστανται εν προκειμένω στοιχεία κρατικής ενίσχυσης, η Επιτροπή θα κινήσει τις διαδικασίες που προβλέπει το άρθρο 88 της συνθήκης ΕΚ και ο κανονισμός (ΕΚ) αριθ. 659/1999 του Συμβουλίου της 22ας Μαρτίου 1999 για τη θέσπιση λεπτομερών κανόνων εφαρμογής του άρθρου 93 (νέο άρθρο 88) της συνθήκης ΕΚ.(2)

(1) ΕΕ C 209 της 10.7.1997.

(2) ΕΕ L 83 της 27.3.1999.